8dccea8ea49c68e7f1d8683524cccfd9
Ποιες είναι οι τιμές για μόνωση σπιτιού και θερμομόνωση;
--------------------------------------------------------


douleutaras.gr
2019.43
Οι βασικοί παράγοντες που επηρεάζουν τις τιμές για μόνωση σπιτιού είναι:


**1. Είδος μόνωσης σπιτιού**


Ανάλογα με το αν χρειάζεσαι θερμομόνωση σπιτιού, στεγανοποίηση ή ηχομόνωση, χρησιμοποιούνται εξειδικευμένα υλικά, με διαφορετικό κόστος. Μια εξωτερική θερμομόνωση σπιτιού, που είναι και από τις πλέον ποιοτικές λύσεις για το κτίριο, έχει τιμές περίπου στα 33-43€ ανά τετραγωνικό μέτρο, ανάλογα με τα μονωτικά υλικά που θα επιλεγούν.


#### **2. Περιπλοκότητα επιφάνειας**


Είναι λογικό ότι διαφορετικές επιφάνειες απαιτούν διαφορετική προεργασία, άρα και εργασία. Όσο πιο “δύσκολη” επιφάνεια αναθέσεις στον τεχνίτη να μονώσει, τόσο περισσότερα χρήματα θα σου κοστίσει η εργασία. Στην προκειμένη περίπτωση, το κόστος εξαρτάται από την ύπαρξη θερμοσιφώνων, την μη ύπαρξη ρύσεων και τη σαθρότητα της επιφάνειας.


#### **3. Τετραγωνικά μέτρα**


Τα τετραγωνικά μέτρα είναι ο παράγοντας που καθορίζει ριζικά το τελικό κόστος της εργασίας. Για πιο μικρές δουλειές, οι τιμές ανά τετραγωνικό μέτρο είναι υψηλότερες, καθώς πρέπει να βγουν τα έξοδα των ειδικών, ενώ αντίστοιχα για μεγαλύτερες επιφάνειες είναι δυνατόν να λάβεις καλύτερες προσφορές.


#### **4. Λοιποί παράγοντες**


Υπάρχουν άλλοι παράγοντες οι οποίοι καθορίζουν μερικώς το κόστος μίας μόνωσης. Η εποχικότητα ανεβάζει το κόστος τους ζεστούς μήνες που μπαίνουν περισσότερες δουλειές. Τα επιδοτούμενα προγράμματα επίσης αυξάνουν το κόστος της δουλειάς, καθώς οι επαγγελματίες ζητούν παραπάνω χρήματα για το έργο, εφόσον τα χρήματα της επιδότησης θα τα λάβουν μήνες μετά.


Ο όροφος στον οποίο γίνονται οι εργασίες επίσης παίζει καθοριστικό ρόλο. Μία ταράτσα μονοκατοικίας είναι πολύ πιο εύκολο να μονωθεί από ταράτσα πολυκατοικίας, καθώς στην δεύτερη απαιτείται είτε γερανός ή στην περίπτωση που ο γερανός δε χωράει στο δρόμο σου, πολύ μεγαλύτερα πήγαινε- έλα προκειμένου να μεταφερθούν τα υλικά.


Αν θέλεις να μάθεις το ακριβές κόστος για τη μόνωση παλιού σπιτιού, αρκεί να ζητήσεις προσφορά από τους επαγγελματίες της πλατφόρμας μας. Εκείνοι θα μελετήσουν τις ανάγκες της κατοικίας σου και θα σου προτείνουν τα κατάλληλα υλικά, τη μέθοδο και θα σου δώσουν προσφορά με πιο συγκεκριμένες τιμές για μόνωση σπιτιού.


b8685259daa69476b17a4342d80420be
Με ποιες μεθόδους μπορεί να γίνει η θερμομόνωση σπιτιού;
--------------------------------------------------------


douleutaras.gr
2019.43
Η θερμομόνωση σπιτιού είναι ένα από τα θέματα που μας απασχολούν περισσότερο, όταν σκεφτόμαστε το θέμα της μόνωσης. Υπάρχουν οι παρακάτω τρόποι για να πετύχεις την αποτελεσματική θερμομόνωση του σπιτιού σου:


#### **1. Εσωτερική μόνωση σπιτιού**


Η μόνωση σπιτιού εσωτερικά είναι σχετικά οικονομική διαδικασία, η οποία ολοκληρώνεται με αρκετά μεγάλη ταχύτητα. Κοστίζει λιγότερο από την εξωτερική μόνωση σπιτιού, αφού τα υλικά της δεν κινδυνεύουν να φθαρούν, λόγω καιρικών συνθηκών. Ωστόσο, η εσωτερική μόνωση δεν προσφέρει τα πλέον ποιοτικά αποτελέσματα για τη θερμομόνωση σπιτιού.


Αυτός είναι και ο λόγος, για τον οποίο δε συστήνεται, αν μπορεί να τοποθετηθεί εξωτερική μόνωση στο κτίριο. Συχνά, τη συναντάμε σε εξοχικές κατοικίες, που δεν κατοικούνται όλο το χρόνο. Επίσης, είναι κατάλληλη για νεοκλασικά σπίτια, τα οποία θέλουν να διατηρήσουν την εξωτερική τους αισθητική. Βασική προϋπόθεση είναι, φυσικά, να μπορείς να θυσιάσεις λίγο από το διαθέσιμο χώρο του σπιτιού για μόνωση παλιού σπιτιού.


#### **2. Εξωτερική μόνωση σπιτιού**


Μια ποιοτική μόνωση σπιτιού εξωτερικά, με ανθεκτικά υλικά και σωστή εφαρμογή, μπορεί να σου προσφέρει μακροπρόθεσμα οφέλη, που θα χαίρεσαι για πολλά χρόνια. Η εξωτερική μόνωση σπιτιού έχει σχετικά υψηλές τιμές εφαρμογής, καθώς τα υλικά είναι ιδιαίτερα ακριβά. Αυτό συμβαίνει, γιατί πρέπει να είναι ιδιαίτερα ενισχυμένα, ώστε να αντέχουν στις δύσκολες καιρικές συνθήκες.


Ωστόσο, πάρα πολλοί ενδιαφερόμενοι την επιλέγουν τελικά, γιατί προσφέρει την καλύτερη θερμομόνωση σπιτιού, με τεράστια αντοχή στο χρόνο. Επίσης, προσφέρει στεγάνωση, κάτι που είναι πολύ σημαντικό για παλαιά σπίτια, όπου έχουν αρχίσει να δημιουργούνται ρωγμές. Αν το κτίριο εξωτερικά έχει ρωγμές και εμφανή σημάδια φθοράς, η εξωτερική μόνωση θα σε βοηθήσει να απαλλαγείς από αυτά.


#### **3. Μόνωση με διπλή τοιχοποιία**


Πολλές σύγχρονες κατοικίες χτίζονται με πρόβλεψη για θερμομόνωση σπιτιού. Έτσι, χτίζονται με θερμομονωτικό υλικό, το οποίο τοποθετείται ανάμεσα στον εσωτερικό και τον εξωτερικό τοίχο. Όπως καταλαβαίνεις, η εφαρμογή αυτή είναι δυνατή, κατά την περίοδο κατασκευής της οικίας. Αν το σπίτι έχει ήδη χτιστεί, χωρίς πρόβλεψη για θερμομόνωση κατοικίας, δε μπορείς να την εφαρμόσεις, οπότε μπορείς να επιλέξεις την εσωτερική ή εξωτερική μόνωση σπιτιού.


9319b241e9652142fee9197bfeb39594
Γιατί να επιλέξεις συνεργείο μονώσεων του Douleutaras.gr για τη μόνωση του σπιτιού ή του διαμερίσματός σου;
-----------------------------------------------------------------------------------------------------------


douleutaras.gr
2019.43
Στην πλατφόρμα μας θα βρεις εξειδικευμένα συνεργεία μονώσεων, που θα αναλάβουν τη μόνωση κατοικίας, για διαμέρισμα πολυκατοικίας και για μονοκατοικία, με τα καλύτερα υλικά. Χάρη στην εμπειρία τους, οι επαγγελματίες μας είναι σε θέση να σου προτείνουν τις καλύτερες λύσεις για το χώρο σου, αλλά και να ολοκληρώσουν κάθε θερμομόνωση σπιτιού ή άλλο είδος μονώσεων, στις καλύτερες τιμές.


Αν σκέφτεσαι να πραγματοποιήσεις εργασίες για **μόνωση σπιτιού** ή παλιού σπιτιού, μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα τις καλύτερες προσφορές για μονώσεις σπιτιών, από έμπειρους επαγγελματίες στην περιοχή σου!

